มีตุ่มขึ้นที่อวัยวะเพศบริเวณก้นถึงฝีเย็บรอบตุ่มหนองเป็นสีแดง ตรงกลางมีลักษณะคล้ายจุดสีน้ำตาล และมีตุ่มหนองขึ้นบริเวณแคมนอกด้วย เวลาโดนจะรู้สึกเจ็บ มีคันบาง แสบขณะเดิน มีตกขาวสีขาวขุ่นออกมาด้วยค่ะ
สวัสดีค่ะ ตุ่มที่อวัยวะเพศหญิง รวมถึงบริเวณฝีเย็บ อาจเกิดจาก- เริมที่อวัยวะเพศ ซึ่งเป็นโรคติดต่อทางเพศสัมพันธ์ ลักษณะจะเป็นตุ่มน้ำใสหรือออกขุ่น ร่วมกับอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล อาจมีน้ำเหลืองซึม แล้วจะตกสะเก็ดแห้งหายไปได้เองภายใน 2-4 สัปดาห์ บางราย อาจมีตกขาวที่ผิดปกติร่วมด้วยได้ และอาจมีอาการปัสสาวะผิดปกติร่วม- ติดเชื้อราที่อวัยวะเพศภายนอก อาจพบมีผื่นนูนแดง หรือมีผิวหนังบวมแดง และจะมีอาการคันหรือแสบร่วมด้วย แต่มักไม่ได้ทำให้เจ็ย หากมีการติดเชื้อราในช่องคลอดร่วม ก็จะทำให้มีตกขาวมากและคันในช่องคลอด- การแพ้สัมผัสหรือระคายเคืองต่อสารเคมีต่างๆ มักมีอาการคันเป็นหลักมากกว่าอาการเจ็บแสบ- หูดหงอนไก่ เป็นโรคติดต่อจากการมีเพศสัมพันธ์ แต่จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยได้ แต่ไม่ได้ทำให้เจ็บหรือแสบ ไม่ได้ทำให้มีตกขาวที่ผิดปกติ- รูขุมขนอักเสบ อาการคือจะเห็นเป็นตุ่มแดงๆ หรืออาจเป็นหัวหนองก็ได้ มักมีอาการเจ็บๆแสบๆ หรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขนในเบื้องต้น ควรงดการใช้สิ่งต่างๆ ที่อาจทำให้เกิดการแพ้และระคายเคืองไปก่อน เช่น ไม่ควรทาแป้งหรือโลชั่นใดๆ ที่อวัยวะเพศ ไม่ใช้น้ำยาล้างอวัยวะเพศ รวมถึงงดการโกนขน งดการมีเพศสัมพันธ์ไปก่อนชั่วคราว และแนะนำควรไปพบสูติ-นรีแพทย์เพื่อตรวจวินิจฉัยค่ะ จะได้ให้การรักษาที่ตรงกับโรค ไม่ควรซื้อยาใดๆ มาทาเอง